text: Billund får sølv i erhvervs-venlighed
  27 juni 2013 kl. 08.33
  Billund er landets næstmest erhvervsvenlige kommune, viser en ny analyse fra Dansk Byggeri. Også Vejen og Aabenraa er med i Top-10, mens Vejle og Horsens er nr. 11 og 12.
  Lave skatter og afgifter, store investeringer i veje og offentlige bygninger og jobcentre, der er aktive og opsøgende. Det er bare nogle af de punkter, som er årsagen til, at Billund i en ny analyse fra Dansk Byggeri kan bryste sig af en andenplads på ranglisten over Danmarks mest erhvervs- og byggevenlige kommuner, noteres det i en pressemeddelelse fra Dansk Byggeri Sydjylland.
  Analysen måler kommunerne på 31 forskellige parametre om alt fra, hvor lang tid det tager at få udstedt en byggetilladelse til åbningstiderne på genbrugspladserne og klimahandlingsplaner.
  
  Godt gået
  - Det er virkelig godt gået, og jeg håber, at andre kommuner vil kigge mod Billund og få gode ideer til, hvordan de kan gøre kommunen kunsten efter, siger formand for Dansk Byggeri Sydjylland, Michael Mathiesen.
  Billund blev sidste år nr. 9. En plads foran Herning, som i år er blevet kåret til den mest erhvervs- og byggevenlige kommune i hele landet.
  
  Væk fra bundplads
  Sidste år havnede Fredericia på en bundplads - som nr. 98 og sidst. Kommunern har oppet sig lidt til i år og overlader sidstepladsen til Samsø. Fredericia er i år placeret som nr. 89. Også Kolding Kommune er i den nederste fjerdedel af ranglisten.
  - Jeg håber, at Fredericia vil fortsætte med at forbedre kommunens service overfor erhvervslivet, så de til næste år tager endnu et skridt i den erhvervsvenlige retning. Kolding har også forbedret sig siden sidste år, og jeg håber, at kommunen vil fortsætte med at skrue op for erhvervsvenligheden, siger Michael Mathiesen.
  Vejle, Horsens, Varde og Haderslev har forbedret deres placeringer væsentligt. Vejle er sprunget fra plads nr. 41 til nr. 11, mens Horsens er gået fra plads 30 til 12. Vejen hopper fra nr. 34 til nr. 15.
  Haderslev ender på en placering som nr. 37, men det er en væsentlig forbedring i forhold til sidste år, hvor Haderslev var nr. 89.
  Sådan placerer de sydjyske kommuner sig (Sidste års placering i parantes):
  2. (9) Billund 4. (8) Ikast- Brande8. (5) Vejen 9. (6) Aabenraa 11.(41) Vejle 12.(30) Horsens15.(34) Varde 26.(4) Hedensted28.(43) Sønderborg 37.(89) Haderslev38.(37) Esbjerg40.(39) Tønder67.(16) Fanø73.(81) Kolding89.(98) Fredericia
  Læs undersøgelsen her.
  Undersøgelsen:
  
  